CELEX: 62009TN0454
Language: mt
Date: 2009-11-09 00:00:00
Title: Kawża T-454/09 P: Appell ippreżentat fid- 9 ta’ Novembru 2009 minn Rinse van Arum mis-sentenza mogħtija fl- 10 ta’ Settembru 2009 mit-Tribunal għas-Servizz Pubbliku fil-kawża F-139/07, van Arum vs Parlament

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/39
            
         Appell ippreżentat fid-9 ta’ Novembru 2009 minn Rinse van Arum mis-sentenza mogħtija fl-10 ta’ Settembru 2009 mit-Tribunal għas-Servizz Pubbliku fil-kawża F-139/07, van Arum vs Parlament
   (Kawża T-454/09 P)
   2010/C 37/55
   Lingwa tal-kawża: L-Olandiż
   
      Partijiet
   
   
      Appellant: Rin se van Arum (Winksele, il-Belġju) (rappreżentant: W. van den Muijsenbergh, avukat)
   
      Appellat: Il-Parlament Ewropew
   
      Talbiet tal-appellant
   
   
               —
            
            
               tiddikjara l-appell u l-aggravji u l-oġġezzjonijiet ippreżentati bħala ammissibbli; u
            
         
               —
            
            
               tannulla s-sentenza tal-10 ta’ Settembru 2009 mit-Tribunal għas-Servizz Pubbliku fil-Kawża F-139/07; u
            
         
               —
            
            
               billi tiddeċidi hija stess, tannulla d-deċiżjoni li tinkludi r-rapport ta’ evalwazzjoni tar-rikorrent; u
            
         
               —
            
            
               tikkundanna lill-Parlament għall-ispejjeż li r-rikorrenti kellu jsostni fiż-żewġ kawżi.
            
         
      Aggravji u argumenti prinċipali
   
   Insostenn tar-rikors tiegħu, ir-rikorrent iressaq l-aggravji segwenti:
   
               —
            
            
               ksur tal-Artikoli 1 u 9 tad-Dispożizzjonijiet ġenerali ta’ eżekuzzjoni dwar l-implementazzjoni tal-Artikolu 43 tar-Regolamenti tal-Persunal tal-Komunitajiet Ewropej kif ukoll l-Artikoli 15(2) u 87(1) tal-iskema applikabbli għall-uffiċjali l-oħra tal-Komunitajiet Ewropej (traduzzjoni mhux uffiċjali) u ksur tad-dispożizzjoni tal-Manwal tal-evalwazzjoni
            
         
               —
            
            
               ksur tal-Artikolu 19 tad-Dispożizzjonijiet ġenerali ta’ eżekuzzjoni u tal-obbligu ta’ motivazzjoni;
            
         
               —
            
            
               ksur tal-prinċipju tal-proċedura kontradittorja, tal-ugwaljanza bejn il-partijiet u tad-drittijiet tad-difiża;
            
         
               —
            
            
               ksur tad-drittijiet fir-rigward tal-koerenza bejn l-evalwazzjoni u l-punti mogħtija, tad-drittijiet tad-difiża u tal-prinċipju ta’ amministrazzjoni tajba;
            
         
               —
            
            
               ksur tal-Artikolu 90 tar-Regolamenti tal-Persunal minħabba l-użu ta’ dokumenti mhux inklużi fil-proċess tal-kawża u ksur tal-prinċipju tal-proċedura tal-kontradittorja, kif ukoll minħabba bidla fl-oneru tal-prova b’ħsara għar-rikorrent u ksur tal-obbligu ta’ motivazzjoni;
            
         
               —
            
            
               ksur tad-dmir ta’ premura minħabba li l-evalwatur finali b’negliġenza semma provi zbaljati u ksur tal-prinċipji tad-dritt fir-rigward tal-oneru tal-prova
            
         
               —
            
            
               applikazzjoni żbaljata ta’ liġi, tal-ġurisprudenza u tal-prinċipji tad-dritt li jirrigwardaw l-Artikolu 90 tar-Regolamenti tal-Persunal, id-dmir ta’ premura, id-diliġenza u l-amministrazzjoni tajba u l-prinċipji tad-dritt li jirrigwarda l-prova;
            
         
               —
            
            
               ksur tad-dritt minħabba l-konstatazzjonijiet inintelliġibbli magħmula mit-Tribunal għas-Servizz Pubbliku u minn kwalifikazzjoni żbaljata tal-fatti, kif ukoll ksur tal-obbligu ta’ motivazzjoni u tar-regoli ta’ amministrazzjoni tajba;
            
         
               —
            
            
               konstatazzjoni żbaljata tal-fatti.